Boriss Pankin

Boriss Pankin (vene keeles Борис Дмитриевич Панкин; sündinud 20. veebruaril 1931 Frunzes) on endine Nõukogude Liidu diplomaat ja poliitik ning endine Venemaa diplomaat. 

Ta oli viimane Nõukogude Liidu välisminister (1991) ja Nõukogude Liidu suursaadik Rootsis (1982–1990).

Elulugu

Ta lõpetas 1953. aastal Moskva Ülikooli ajakirjandusteaduskonna. Pärast seda töötas ta päevalehes Komsomolskaja Pravda ja oli aastatel 1965–1973 ajalehe peatoimetajana.

Aastatel 1973–1982 juhtis Pankin NSV Liidu autoriõiguste agentuuri.

Aastatel 1982–1990 oli ta NSV Liidu suursaadik Stockholmis. Ta pidi lahkuma diplomaatilise skandaali tõttu suursaadiku kohalt, kui NSV Liidu allveelaev Rootsi rannikul karidele sõitis.

Aastatel 1990–1991 oli ta NSV Liidu suursaadik Prahas. Ainsa suursaadikuna mõistis ta avalikult hukka president Mihhail Gorbatšovi vastase putši augustis 1991.

Augustis-novembris 1991 oli Pankin NSV Liidu viimane välisminister.

Aastatel 1991–1994 oli ta Venemaa suursaadik Londonis, taunis Tšetšeenia sõda ja lahkus diplomaatiliselt töölt.

Pankin on ühenduse Global Panel Foundation liige.

Jaanuaris 2005 pälvis ta aunimetuse "kuu stockholmlane".

Kategooria:Nõukogude Liidu välisministrid
Kategooria:Nõukogude Liidu suursaadikud
Kategooria:Suursaadikud Rootsis
Kategooria:Moskva ülikooli vilistlased
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:NSV Liidu riikliku preemia laureaadid
Kategooria:Sündinud 1931